Ministrstvo za kmetijstvo, gozdarstvo in prehrano Republike Slovenije, Dunajska 22, 1000 Ljubljana (v nadaljnjem besedilu: ministrstvo), na podlagi 5. člena Uredbe o skupnih določbah za izvajanje intervencij razvoja podeželja, ki niso vezane na površino ali živali, iz strateškega načrta skupne kmetijske politike 2023–2027 (Uradni list RS, št. 77/23 in 19/24; v nadaljnjem besedilu: uredba o skupnih določbah za izvajanje intervencij) in 9. člena Uredbe o izvajanju podintervencije podpora za ustanovitev in začetno delovanje kolektivnih oblik sodelovanja v kmetijskem in gozdarskem sektorju iz strateškega načrta skupne kmetijske politike 2023–2027 (Uradni list RS, št. 18/24; v nadaljnjem besedilu: uredba) in Mnenja o skladnosti sheme *de minimis* pomoči št. M003-2399253-2024 z dne 25. marca 2024 za shemo *de minimis* pomoči »Podpora za ustanovitev in začetno delovanje kolektivnih oblik sodelovanja v kmetijskem in gozdarskem sektorju« Ministrstva za finance, Sektorja za spremljanje državnih pomoči, objavlja

**1. JAVNI RAZPIS ZA PODINTERVENCIJO**

**podpora za ustanovitev in začetno delovanje kolektivnih oblik sodelovanja v kmetijskem in gozdarskem sektorju**

**1. OSNOVNI PODATKI O JAVNEM RAZPISU**

|  |  |
| --- | --- |
| **Predmet javnega razpisa:** | Predmet javnega razpisa je podpora, namenjena ustanovitvi in začetnemu delovanju kolektivnih oblik sodelovanja v kmetijskem in gozdarskem sektorju iz strateškega načrta skupne kmetijske politike 2023–2027.  |
| **Razpisana sredstva:** | Višina razpisanih nepovratnih sredstev znaša 5.000.000 eurov.Razdelitev sredstev po sklopih je v skladu s tretjim odstavkom 9. člena uredbe naslednja:– 1.500.000 eurov za 1. sklop, na katerega vloži vlogo vlagatelj, ki je organizacija proizvajalcev, priznana na podlagi zakona, ki ureja kmetijstvo,– 1.500.000 eurov za 2. sklop, na katerega vloži vlogo vlagatelj, ki je skupina proizvajalcev za skupno trženje, priznana na podlagi zakona, ki ureja kmetijstvo, razen vlagatelja, ki je priznana skupina proizvajalcev za sektor gozdni lesni proizvodi, – 500.000 eurov za 3. sklop, na katerega vloži vlogo vlagatelj, ki je skupina proizvajalcev za skupno trženje, priznana na podlagi zakona, ki ureja kmetijstvo, za sektor gozdni lesni proizvodi,– 1.000.000 eurov za 4. sklop, na katerega vloži vlogo vlagatelj, ki je skupina proizvajalcev za izvajanje shem kakovosti, priznana na podlagi zakona, ki ureja kmetijstvo in – 500.000 eurov za 5. sklop, na katerega vloži vlogo vlagatelj, ki je skupina izvajalcev iz Uredbe (EU) 2018/848 Evropskega parlamenta in Sveta z dne 30. maja 2018 o ekološki pridelavi in označevanju ekoloških proizvodov in razveljavitvi Uredbe Sveta (ES) št. 834/2007 (UL L št. 150 z dne 14. 6. 2018, str. 1), zadnjič spremenjene z Delegirano uredbo Komisije (EU) 2023/207 z dne 24. novembra 2022 o spremembi Uredbe (EU) 2018/848 Evropskega parlamenta in Sveta glede vzorca certifikata, ki potrjuje skladnost s pravili o ekološki pridelavi (UL L št. 29 z dne 1. 2. 2023, str. 6), (v nadaljnjem besedilu: Uredba 2018/848/EU), ki je vpisana v evidenco pridelovalcev in predelovalcev ekoloških in integriranih kmetijskih pridelkov ali živil na podlagi zakona, ki ureja kmetijstvo. |
| Sredstva se zagotovijo iz proračunskih postavk ministrstva, in sicer:– 1.695.000 eurov iz proračunske postavke 221064 - Skupni strateški načrt 2023-2027 - EKSRP – EU udeležba;– 3.305.000 eurov iz proračunske postavke 221065 - Skupni strateški načrt 2023-2027 - EKSRP - slovenska udeležba. Delež sredstev iz Evropskega kmetijskega sklada za razvoj podeželja znaša 33,9 %, delež sredstev iz proračuna Republike Slovenije pa znaša 66,1 %. |
| **Vrsta javnega razpisa:** | Zaprti.  |
| **Obdobje vlaganja vlog na javni razpis:**  | Vložitev vloge na javni razpis poteka od 17. junija 2024 od 8.00 ure do vključno 29. avgust 2024, do 14.00 ure. |
| **Cilji intervencije:** | Cilj podintervencije podpora za ustanovitev in začetno delovanje kolektivnih oblik sodelovanja v kmetijskem in gozdarskem sektorju (v nadaljnjem besedilu: podintervencija) je prilagajanje proizvodnje in obsega proizvodnje članov upravičenca zahtevam trga s skupnim dajanjem blaga v promet in izpolnitev obveznih razvojnih ciljev. |
| **Informacije o javnem razpisu:** | Informacije o javnem razpisu so dostopne na naslednji povezavi:https://skp.si/aktualno/info-tocke. |

**2. NAMEN IN CILJI PODINTERVENCIJE**

Namen in cilji podintervencije so določeni v 3. členu uredbe.

**3. VLAGATELJ IN UPRAVIČENEC**

Vlagatelj in upravičenec do podpore sta določena v 4. členu uredbe.

**4. POGOJI ZA DODELITEV PODPORE**

1. Vlagatelj mora ob vložitvi vloge na javni razpis izpolnjevati pogoje iz prvega in četrtega odstavka 9. člena uredbe o skupnih določbah za izvajanje intervencij.

2. Poleg pogojev iz prejšnje točke mora vlagatelj ob vložitvi vloge na javni razpis izpolnjevati tudi pogoje iz 5. člena uredbe. Za izpolnjevanje pogoja iz tretjega odstavka 5. člena uredbe se vlogi na javni razpis priloži dokazilo »Izjava vlagatelja o drugih že odobrenih sredstvih za isti namen«, ki je sestavni del razpisne dokumentacije.

**5. SPLOŠNI POGOJI ZA DODELITEV PODPORE KOT POMOČ *DE MINIMIS***

1. Če se podpora dodeli kot pomoč *de minimis,* mora vlagatelj ob vložitvi vloge na javni razpis izpolnjevati splošne pogoje za dodelitev podpore kot pomoči *de minimis* iz drugega odstavka 12. člena in 14. člena uredbe o skupnih določbah za izvajanje intervencij ter vlogi na javni razpis priložiti dokazilo »Izjava o izpolnjevanju pogojev za dodelitev pomoči *de minimis*«, ki je sestavni del razpisne dokumentacije.

2. Objavo informacij o shemi državne pomoči določa 15. člen uredbe o skupnih določbah za izvajanje intervencij.

**6. MERILA ZA OCENJEVANJE VLOG**

1. Merila za ocenjevanje vlog so določena v 6. členu uredbe in podrobneje opredeljena v tem poglavju.

2. V skladu z drugim odstavkom 6. člena uredbe se med vlogami, ki dosežejo vstopni prag 30 % možnega števila točk, izberejo tiste, ki dosežejo višje število točk, do porabe razpisanih sredstev.

3. Merila za ocenjevanje vlog in točkovnik:

a) če je vlagatelj organizacija proizvajalcev iz 1. točke prvega odstavka 4. člena uredbe (1. sklop):

|  |
| --- |
| **Merila** |
| **I.** | **SEKTORSKI VIDIK - maksimalno število točk** | **20** |
| **1.** | **STOPNJA SAMOOSKRBE - maksimalno število točk**Vlagatelj iz 1. točke prvega odstavka 4. člena uredbe je priznan za sektor z nižjo stopnjo samooskrbe na podlagi poročila o stanju kmetijstva in živilstva, sprejetega v skladu z zakonom, ki ureja kmetijstvo, in sicer za sektor: | **20** |
| – sadje in zelenjava, | 20 |
| – čebelarski proizvodi ali prašičje meso, | 15 |
| – krompir, | 10 |
| – žita. | 5 |
|  |
| **II.** | **EKONOMSKI VIDIK - maksimalno število točk** | **30** |
| **1.** | **ŠTEVILO ČLANOV - maksimalno število točk**Vlagatelj iz 1. točke prvega odstavka 4. člena uredbe na dan vložitve vloge na javni razpis presega število članov, ki je pogoj za priznanje organizacij proizvajalcev iz pravilnika, ki ureja priznanje vlagatelja, za: | **15** |
| – več kot 60 %,  | 15 |
| – več kot 40 % do vključno 60 %, | 10 |
| – več kot 20 % do vključno 40 %.Podrobnejša razdelitev točk po posameznem sektorju priznanja vlagatelja iz 1. točke prvega odstavka 4. člena uredbe je razvidna iz »Priloga: kriteriji za določitev točk glede na število članov«, ki je sestavni del razpisne dokumentacije. | 5 |
| **2.** | **OBSEG PROIZVODNJE - maksimalno število točk**Vlagatelj iz 1. točke prvega odstavka 4. člena uredbe na dan vložitve vloge na javni razpis presega površine v sektorju oljčno olje in namizne oljke ter hmelj, oddano količina mleka v sektorju mleka in mlečnih proizvodov, vsoto staležev prašičev v sektorju prašičjega mesa ali vrednost tržne proizvodnje pri ostalih sektorjih, ki so pogoj za priznanje organizacije proizvajalcev iz pravilnika, ki ureja priznanje vlagatelja, za: | **15** |
| – več kot 60 %,  | 15 |
| – več kot 40 % do vključno 60 %, | 10 |
| – več kot 20 % do vključno 40 %.Podrobnejša razdelitev točk po posameznem sektorju priznanja vlagatelja iz 1. točke prvega odstavka 4. člena uredbe je razvidna iz »Priloga: kriteriji za določitev točk glede na obseg proizvodnje«, ki je sestavni del razpisne dokumentacije. | 5 |
| **III.** | **VKLJUČENOST V SHEME KAKOVOSTI IN UKREP OZIROMA INTERVENCIJE KOPOP - maksimalno število točk** | **30** |
| **1.** | **VKLJUČENOST V SHEME KAKOVOSTI - maksimalno število točk**Najmanj polovica članov vlagatelja iz 1. točke prvega odstavka 4. člena uredbe ima na dan vložitve vloge na javni razpis: | **15** |
| – certifikat za shemo kakovosti ekološka pridelava in predelava,  | 15 |
| – certifikat za shemo kakovosti izbrana kakovost, | 10 |
| – certifikat za najmanj eno izmed naslednjih shem kakovosti:* zaščitena geografska označba,
* zajamčena tradicionalna posebnost,
* zaščitena označba porekla oziroma
* gorski proizvodi.

Vključitev kmetijskega gospodarstva v sheme kakovosti se preveri iz uradnih evidenc, in sicer z veljavnostjo izdanega certifikata oziroma odločbo o oceni vina v skladu s predpisi, ki urejajo vino, če gre za proizvod vino. Šteje se, da je vlagatelj ali kmetijsko gospodarstvo vključen v shemo kakovosti tudi v primeru, če je imetnik certifikata pravna oseba, vlagatelj ali kmetijsko gospodarstvo pa je naveden v prilogi certifikata pravne osebe.Točke pri tem merilu se ne seštevajo.  | 5 |
| **2.** | **VKLJUČENOST V INTERVENCIJE KOPOP - maksimalno število točk** | **15** |
| Najmanj polovica članov vlagatelja iz 1. točke prvega odstavka 4. člena uredbe je na dan vložitve vloge na javni razpis vključena v ukrep oziroma intervencijo kmetijsko-okoljsko-podnebna plačila – KOPOP iz Programa razvoja podeželja Republike Slovenije za obdobje 2014–2020 (v nadaljnjem besedilu: PRP 2014–2020) ali strateškega načrta, ki ureja skupno kmetijsko politiko za obdobje 2023–2027 (v nadaljnjem besedilu: SN SKP), kar je razvidno iz zbirne vloge vložene v skladu s predpisi, ki urejajo izvedbo intervencij kmetijske politike, v letu 2023. | 15 |

b) če je vlagatelj skupina proizvajalcev za skupno trženje iz 2. točke prvega odstavka 4. člena uredbe, razen vlagatelja, ki je priznana skupina proizvajalcev za sektor gozdni lesni proizvodi (2. sklop):

|  |
| --- |
| **Merila** |
| **I.** | **SEKTORSKI VIDIK - maksimalno število točk** | **40** |
| **1.** | **STOPNJA SAMOOSKRBE - maksimalno število točk**Vlagatelj iz 2. točke prvega odstavka 4. člena uredbe, razen vlagatelja, ki je priznana skupina proizvajalcev za sektor gozdni lesni proizvodi, je priznan za sektor z nižjo stopnjo samooskrbe na podlagi poročila o stanju kmetijstva in živilstva, sprejetega v skladu z zakonom, ki ureja kmetijstvo, in sicer za sektor: | **20** |
| – sadje in zelenjava, | 20 |
| – čebelji proizvodi, | 15 |
| – krompir, | 10 |
| – žita. | 5 |
|  |  |
| **2.** | **KRATKA DOBAVNA VERIGA - maksimalno število točk** | **20** |
| Vlagatelj iz 2. točke prvega odstavka 4. člena uredbe, razen vlagatelja, ki je priznana skupina proizvajalcev za sektor gozdni lesni proizvodi, je priznan kot kratka dobavna veriga. | 20 |
| **II.** | **EKONOMSKI VIDIK - maksimalno število točk** | **30** |
| **1.** | **ŠTEVILO ČLANOV - maksimalno število točk**Vlagatelj iz 2. točke prvega odstavka 4. člena uredbe, razen vlagatelja, ki je priznana skupina proizvajalcev za sektor gozdni lesni proizvodi, na dan vložitve vloge na javni razpis presega število članov, ki je pogoj za priznanje skupin proizvajalcev za skupno trženje iz pravilnika, ki ureja priznanje vlagatelja za: | **15** |
| – več kot 60 %,  | 15 |
| – več kot 40 % do vključno 60 %, | 10 |
| – več kot 20 % do vključno 40 %.Podrobnejša razdelitev točk po posameznem sektorju priznanja vlagatelja iz 2. točke prvega odstavka 4. člena uredbe je razvidna iz »Priloga: kriteriji za določitev točk glede na število članov«, ki je sestavni del razpisne dokumentacije. | 5 |
| **2.** | **OBSEG PROIZVODNJE - maksimalno število točk**Vlagatelj iz 2. točke prvega odstavka 4. člena uredbe, razen vlagatelja, ki je priznana skupina proizvajalcev za sektor gozdni lesni proizvodi, na dan vložitve vloge na javni razpis presega kmetijske površine, primerljive kmetijske površine, glave velike živine, količine vina ali čebelje družine, ki so pogoj za priznanje skupine proizvajalcev za skupno trženje iz pravilnika, ki ureja priznanje vlagatelja, za: | **15** |
| – več kot 60 %,  | 15 |
| – več kot 40 % do vključno 60 %, | 10 |
| – več kot 20 % do vključno 40 %.Podrobnejša razdelitev točk po posameznem sektorju priznanja vlagatelja iz 2. točke prvega odstavka 4. člena uredbe je razvidna iz »Priloga: kriteriji za določitev točk glede na obseg proizvodnje«, ki je sestavni del razpisne dokumentacije. | 5 |
| **III.** | **VKLJUČENOST V SHEME KAKOVOSTI IN UKREP OZIROMA INTERVENCIJE KOPOP - maksimalno število točk** | **30** |
| **1.** | **VKLJUČENOST V SHEME KAKOVOSTI - maksimalno število točk**Najmanj polovica članov vlagatelja iz 2. točke prvega odstavka 4. člena uredbe, razen vlagatelja, ki je priznana skupina proizvajalcev za sektor gozdni lesni proizvodi, ima na dan vložitve vloge na javni razpis: | **15** |
| – certifikat za shemo kakovosti ekološka pridelava in predelava,  | 15 |
| – certifikat za shemo kakovosti izbrana kakovost, | 10 |
| – certifikat za najmanj eno izmed naslednjih shem kakovosti:* zaščitena geografska označba,
* zajamčena tradicionalna posebnost,
* zaščitena označba porekla oziroma
* gorski proizvodi.

Vključitev kmetijskega gospodarstva v sheme kakovosti se preveri iz uradnih evidenc, in sicer z veljavnostjo izdanega certifikata oziroma odločbo o oceni vina v skladu s predpisi, ki urejajo vino, če gre za proizvod vino.Šteje se, da je vlagatelj ali kmetijsko gospodarstvo vključen v shemo kakovosti tudi v primeru, če je imetnik certifikata pravna oseba, vlagatelj ali kmetijsko gospodarstvo pa je naveden v prilogi certifikata pravne osebe.Točke pri tem merilu se ne seštevajo. | 5 |
| **2.** | **VKLJUČENOST V INTERVENCIJE KOPOP - maksimalno število točk** | **15** |
| Najmanj polovica članov vlagatelja iz 2. točke prvega odstavka 4. člena uredbe, razen vlagatelja, ki je priznana skupina proizvajalcev za sektor gozdni lesni proizvodi, je na dan vložitve vloge na javni razpis vključena v ukrep oziroma intervencijo kmetijsko-okoljsko-podnebna plačila – KOPOP iz PRP 2014–2020 ali SN SKP, kar je razvidno iz zbirne vloge. vložene v skladu s predpisi, ki urejajo izvedbo intervencij kmetijske politike, v letu 2023. | 15 |

c) če je vlagatelj skupina proizvajalcev za skupno trženje iz 2. točke prvega odstavka 4. člena uredbe, ki je priznana skupina proizvajalcev za sektor gozdni lesni proizvodi (3. sklop):

|  |
| --- |
| **Merila** |
| **I.** | **EKONOMSKI VIDIK - maksimalno število točk**Točke na podlagi tega merila se seštevajo, vendar seštevek ne sme preseči 50 točk. | **50** |
| **1.** | **ŠTEVILO ČLANOV - maksimalno število točk**Vlagatelj iz 2. točke prvega odstavka 4. člena uredbe, ki je priznana skupina proizvajalcev za sektor gozdni lesni proizvodi, na dan vložitve vloge na javni razpis presega število članov, ki je pogoj za priznanje skupin proizvajalcev za skupno trženje iz pravilnika, ki ureja priznanje vlagatelja, za: | **30** |
| – več kot 60 %,  | 30 |
| – več kot 40 % do vključno 60 %, | 20 |
| – več kot 20 % do vključno 40 %.Podrobnejša razdelitev točk po posameznem sektorju priznanja vlagatelja iz 2. točke prvega odstavka 4. člena uredbe je razvidna iz »Priloga: kriteriji za določitev točk glede na število članov«, ki je sestavni del razpisne dokumentacije. | 10 |
| **2.** | **OBSEG PROIZVODNJE - maksimalno število točk**Vlagatelj iz 2. točke prvega odstavka 4. člena uredbe, ki je priznana skupina proizvajalcev za sektor gozdni lesni proizvodi, na dan vložitve vloge na javni razpis presega površine, ki so pogoj za priznanje skupine proizvajalcev za skupno trženje iz pravilnika, ki ureja priznanje vlagatelja, za: | **30** |
| – več kot 60 %,  | 30 |
| – več kot 40 % do vključno 60 %, | 20 |
| – več kot 20 % do vključno 40 %.Podrobnejša razdelitev točk po posameznem sektorju priznanja vlagatelja iz 2. točke prvega odstavka 4. člena uredbe je razvidna iz »Priloga: kriteriji za določitev točk glede na obseg proizvodnje«, ki je sestavni del razpisne dokumentacije. | 10 |
| **II.** | **GOZDNO-LESNA VERIGA - maksimalno število točk**Točke na podlagi tega merila se seštevajo, vendar seštevek ne sme preseči 50 točk. | **50** |
| **1.** | **VKLJUČENOST V PROGRAM ZA CERTIFICIRANJE GOZDOV PEFC ali FSC - maksimalno število točk** | **30** |
| Najmanj polovica članov vlagatelja iz 2. točke prvega odstavka 4. člena uredbe, ki je priznana skupina proizvajalcev za sektor gozdni lesni proizvodi, je na dan vložitve vloge na javni razpis vključenih v Program za potrjevanje certificiranja gozdov PEFC ali FSC.Vključitev člana skupine proizvajalcev za sektor gozdni lesni proizvodi se izkazuje s priloženimi certifikati na ime člana skupine proizvajalcev za sektor gozdni lesni proizvodi. | 30 |
| **2.** | **STOPNJA GOZDNATOSTI OBČINE - maksimalno število točk**Stopnja gozdnatosti občine, v kateri je sedež vlagatelja iz 2. točke prvega odstavka 4. člena uredbe, ki je priznana skupina proizvajalcev za sektor gozdni lesni proizvodi, je: | **30** |
| – več kot 65 %,  | 30 |
| – več kot 50 do vključno 65 %,  | 25 |
| – več kot 35 do vključno 50 %,  | 20 |
| – več kot 20 do vključno 35 %,  | 15 |
| – do vključno 20 %.Stopnja gozdnatosti občine je razvidna iz »Priloge gozdnatost občin«, ki je sestavni del razpisne dokumentacije. | 10 |

č) če je vlagatelj skupina proizvajalcev za izvajanje shem kakovosti iz 3. točke prvega odstavka 4. člena uredbe (4. sklop):

|  |
| --- |
| **Merila** |
| **I.** | **SEKTORSKI VIDIK - maksimalno število točk** | **40** |
| **1.** | **VRSTA SHEME KAKOVOSTI - maksimalno število točk**Točke na podlagi tega merila se seštevajo, vendar seštevek ne sme preseči 40 točk.Vlagatelj iz 3. točke prvega odstavka 4. člena uredbe je priznan kot: | **40** |
| – evropska shema kakovosti, | 20 |
| – nacionalna shema kakovosti. | 20 |
|  |  |
| **II.** | **EKONOMSKI VIDIK - maksimalno število točk** | **30** |
| **1.** | **REPREZENTATIVNOST SKUPINE PROIZVAJALCEV - maksimalno število točk**Upošteva se delež članov vlagatelja iz 3. točke prvega odstavka 4. člena uredbe, ki se izračuna z deljenjem števila članov s certifikatom iz sheme kakovosti, za katero je vložena vloga za podporo s številom vseh proizvajalcev, ki imajo certifikat za proizvod iz sheme kakovosti na dan objave javnega razpisa, kar je razvidno iz evidence shem kakovosti. Vlagatelj iz 3. točke prvega odstavka 4. člena uredbe povezuje certificirane proizvajalce določenega proizvoda iz shem kakovosti: | **30** |
| – več kot 70 % vseh certificiranih proizvajalcev določenega proizvoda iz shem kakovosti,  | 30 |
| – več kot 60 % do vključno 70 % vseh certificiranih proizvajalcev določenega proizvoda iz shem kakovosti, | 25 |
| – več kot 50 % do vključno 60 % vseh certificiranih proizvajalcev določenega proizvoda iz shem kakovosti, | 20 |
| – več kot 40 % do vključno 50 % vseh certificiranih proizvajalcev določenega proizvoda iz shem kakovosti, | 15 |
| – več kot 30 % do vključno 40 % vseh certificiranih proizvajalcev določenega proizvoda iz shem kakovosti, | 10 |
| – več kot 20 % do vključno 30 % vseh certificiranih proizvajalcev določenega proizvoda iz shem kakovosti.Seznam priznanih skupin proizvajalcev za izvajanje shem kakovosti in izdani certifikati za proizvod iz sheme kakovosti je razviden iz »Priznane skupine proizvajalcev za izvajanje shem kakovosti in izdani certifikati za proizvod iz sheme kakovosti na dan objave javnega razpisa«, ki je sestavni del razpisne dokumentacije. | 5 |
| **III.** | **VKLJUČENOST V SHEME KAKOVOSTI - maksimalno število točk** | **30** |
| **1.** | **ZDRUŽEVANJE VEČ SHEM KAKOVOSTI - maksimalno število točk**Vlagatelj iz 3. točke prvega odstavka 4. člena uredbe združuje proizvajalce iz: | **30** |
| – petih različnih shem kakovosti,  | 30 |
| – štirih različnih shem kakovosti,  | 20 |
| – treh različnih shem kakovosti,  | 10 |
| – dveh različnih shem kakovosti. | 5 |

d) če je vlagatelj skupina izvajalcev iz Uredbe 2018/848/EU iz 4. točke prvega odstavka 4. člena uredbe (5. sklop):

|  |
| --- |
| **Merila** |
| **I.** | **SEKTORSKI VIDIK - maksimalno število točk** | **20** |
| **1.** | STOPNJA SAMOOSKRBE - maksimalno število točkVlagatelj iz 4. točke prvega odstavka 4. člena uredbe ima certifikat za proizvod iz sektorja z nižjo stopnjo samooskrbe na podlagi poročila o stanju kmetijstva in živilstva, sprejetega v skladu z zakonom, ki ureja kmetijstvo, in sicer za sektor: | 20 |
| – sadje in zelenjava, | 20 |
| – čebelarski proizvodi ali prašičje meso, | 15 |
| – krompir, | 10 |
| – žita. | 5 |
| **II.** | **EKONOMSKI VIDIK - maksimalno število točk** | **15** |
| **1.** | **ŠTEVILO ČLANOV - maksimalno število točk**Vlagatelj iz 4. točke prvega odstavka 4. člena uredbe ob vložitvi vloge na javni razpis presega število članov iz 36. člena Uredbe 2018/848/EU za: | **15** |
| – več kot 60 %,  | 15 |
| – več kot 40 % do vključno 60 %, | 10 |
| – več kot 20 % do vključno 40 %.Podrobnejša razdelitev točk je razvidna iz »Priloga: kriteriji za določitev točk glede na število članov«, ki je sestavni del razpisne dokumentacije. | 5 |

**7. OBVEZNOSTI UPRAVIČENCA**

Upravičenec mora izpolnjevati obveznosti iz prvega, drugega in tretjega odstavka 25. člena uredbe o skupnih določbah za izvajanje intervencij in obveznosti iz 7. člena uredbe.

**8. FINANČNE DOLOČBE**

Finančne določbe so v 10. členu uredbe.

**9. VLAGANJE VLOGE, OBRAVNAVA VLOGE IN POSTOPEK ZA DODELITEV SREDSTEV**

1. Vlaganje vloge na javni razpis, obravnava vloge in postopek za dodelitev sredstev so določeni v 5., 6. in 7. členu uredbe o skupnih določbah za izvajanje intervencij ter v 9. členu uredbe.

2. Izplačilo sredstev je določeno v drugem odstavku 8. člena uredbe.

3. Odrek pravici do sredstev je določen v 12. členu uredbe.

4. Javna objava upravičencev je določena v 8. členu uredbe o skupnih določbah za izvajanje intervencij.

**10. ZAHTEVEK ZA IZPLAČILO SREDSTEV**

1. Upravičenec mora izpolniti pogoje iz 1. do 6. točke prvega odstavka in pogoj iz četrtega odstavka 9. člena ter pogoja iz 1. in 3. točke prvega odstavka 22. člena uredbe o skupnih določbah za izvajanje intervencij.

2. Poleg pogojev iz prejšnje točke mora upravičenec izpolniti tudi pogoje iz 8. člena uredbe.

3. Za izpolnjevanje pogoja iz osmega odstavka 8. člena uredbe mora upravičenec zahtevku za izplačilo sredstev priložiti dokazilo »Izjava upravičenca o drugih že odobrenih sredstvih za isti namen«, ki je sestavni del razpisne dokumentacije.

**11. SISTEM KONTROLE**

Sistem kontrole je določen v 26. do 30. členu in v 32. členu uredbe o skupnih določbah za izvajanje intervencij.

**12. UPRAVNE SANKCIJE IN VIŠJA SILA**

1. Upravne sankcije so določene v 33. členu uredbe o skupnih določbah za izvajanje intervencij in v 11. členu uredbe.

2. Višja sila ali izjemne okoliščine so določene v 34. členu uredbe o skupnih določbah za izvajanje intervencij.

Mateja Čalušić

ministrica za kmetijstvo, gozdarstvo in prehrano